Potencia

En física, potencia (de símbolo PNótese que o p, distinguíndoo de P, adoita empregarse para a presión.) é a cantidade de traballo efectuado por unidade de tempo. Isto é equivalente á velocidade de cambio de enerxía nun sistema ou á rapidez en realizar un traballo, segundo queda definido por:

,

onde:

 P é a potencia
 E é a enerxía ou traballo
 t é o tempo.

A potencia pódese considerar en función da intensidade e a superficie:

P = I · S

 P é a potencia realizada
 I é a intensidade
 S é a superficie

A unidade de potencia no Sistema Internacional (SI) é o watt, o cal é equivalente a un joule por segundo.

Fóra do SI tamén se utilizan o cabalo de vapor (CV) equivalente a 736 W ou o Horse Power (HP) que son aproximadamente 746 W.

 Potencia mecánica 
A potencia mecánica é a potencia transmitida mediante a acción de forzas físicas de contacto ou elementos mecánicos asociados como pancas, engrenaxes etc. O caso máis simple é o dunha partícula libre sobre a que actúa unha forza variable. De acordo coa mecánica clásica, o traballo neto realizado sobre a partícula é igual á variación da súa enerxía cinética (enerxía de movemento), polo que a potencia creada pola forza é:

Onde:
 é a masa da partícula.
 é a forza resultante que actúa sobre a partícula.
 é a velocidade da partícula.

En sistemas mecánicos máis complexos con elementos rotativos arredor dun eixe fixo e onde o momento de inercia fica constante, a potencia mecánica pode relacionarse co par motor e a velocidade angular. De acordo coa mecánica clásica, o traballo realizado sobre o corpo en rotación, é igual á variación da súa enerxía cinética de rotación, polo que a potencia desenvolta polo par ou momento de forza é:

Onde:
 é o momento de inercia segundo un eixe.
 é a velocidade angular do eixe.
 é o par motor aplicado sobre dito eixe.

Se o movemento rotativo ten lugar sobre un eixe variable, a expresión correcta é:

Onde:
 é a matriz ou tensor de inercia.
 é a aceleración angular do sistema.
 é o momento angular do sistema.
 é o momento dinámico actuante.

Esta última ecuación é análoga á variación de potencia que se deriva da ecuación do foguete, onde ao irse queimando combustible, a masa non fica constante.

Nun fluxo incompresible, a potencia mecánica asociada á enerxía transmitida ás partículas do fluído, tamén pode expresarse en termos de presión e caudal:

 Potencia eléctrica 

A potencia eléctrica P producida nun certo instante por un dispositivo vén dada pola expresión

Onde:
 P(t) é a potencia instantánea, medida en watts (joules/segundos).
 I(t) é a corrente que circula por el, medida en amperes.
 V(t) é a diferenza de potencial (caída de voltaxe) a través do compoñente, medida en voltios.

Se o compoñente é unha resistencia, entón temos:

Onde:
 R é a resistencia, medida en ohmios.

 Potencia do son 

A potencia do son, considerada como a cantidade de enerxía que transporta unha onda sonora por unidade de tempo a través dunha superficie determinada, depende da intensidade da onda sonora e da superficie, vindo dada, no caso xeral, por:

 Ps é a potencia.
 Is é a intensidade sonora.
 dS é o elemento de superficie alcanzado pola onda sonora.

Para unha fonte illada, o cálculo da potencia sonora total emitida require que a integral anterior se estenda sobre unha superficie cerrada.

 Unidades de potencia 

 Sistema métrico(SE) 
 Vatio (W) - múltiplos: 1.000 W = 1 kW (quilowatt); 1.000.000 W = 1 MW (megawatt).

 Sistema inglés 
 Horse Power ou cabalo de vapor inglés (HP)

 Sistema técnico de unidades 
 Cabalo de vapor ou cabalo de forza métrico (CV)
 Caloría internacional por segundo (cal IT/s'')

 Sistema ceguesimal 
 Erg por segundo (erg/s)

 Outros 
 Caloría termoquímica por segundo (cal TQ/s''')

 Notas 

 Véxase tamén 
 Potencia eléctrica
 Potencia hidroeléctrica
 Potencia acústica
 Potencia dun punto
 Par motor
 Unidade de medida
 Metroloxía
 Sistema Internacional de Unidades
 Sistema inglés
 Sistema cexesimal

Categoría:Potencia